Source: https://www.riigiteataja.ee/akt/209481
Timestamp: 2020-07-03 13:20:52+00:00
Document Index: 5820422

Matched Legal Cases: ['§ 1', '§ 42', '§ 12', '§ 121', '§ 12', '§ 123', '§ 12', '§ 151', '§ 2', '§ 3']

RT I 2002, 56, 351
Vabariigi Presidendi 28. juuni 2002. a otsusega nr 201
§ 1. Välismaalaste seaduses (RT I 1993, 44, 637; 1999, 50, 548; 54, 582; 71, 686; 88, 808; 101, 900; 2000, 25, 148; 33, 197; 40, 254; 2001, 16, 68; 58, 352) tehakse järgmised muudatused:
1) seadust täiendatakse §-dega 42 ja 43 järgmises sõnastuses:
« § 42. Püsiv elamine Eestis
Legaalseks sissetulekuks loetakse seaduslikult teenitud töötasu, seaduslikust äritegevusest või omandist saadavat tulu, pensioni, stipendiumi, elatist, välisriigi poolt makstavaid toetusi, samuti legaalset sissetulekut omavate perekonnaliikmete poolt tagatud ülalpidamist.»;
2) paragrahvi 6 lõige 21 muudetakse ja sõnastatakse järgmiselt:
« (21) Sisserännu piirarvu alla ei arvata:
2) Eesti kodaniku ja Eestis elamisloa alusel elava välismaalase alaealist ja täisealist last, vanemat ja vanavanemat ning eestkostetavat, kellele antakse elamisluba § 12 1. lõike punkti 3 alusel;»;
3) paragrahvi 9 lõiget 3 täiendatakse punktiga 8 järgmises sõnastuses:
« 8) välismaalane, kes asus Eestisse elama enne 1990. aasta 1. juulit ega ole pärast nimetatud tähtaega lahkunud elama mõnda teise riiki.»;
4) paragrahvi 12 lõike 1 punkt 4 muudetakse ja sõnastatakse järgmiselt:
« 4) kelle püsiv legaalne sissetulek tagab tema äraelamise Eestis;»;
5) paragrahvi 12 lõikes 3 asendatakse sõnad «legaalne sissetulek» sõnadega «püsiv legaalne sissetulek»;
6) paragrahv 121 muudetakse ja sõnastatakse järgmiselt:
« § 121. Elamisloa andmine abikaasa juurde elama asumiseks
(1) Tähtajalise elamisloa võib anda välismaalasele elama asumiseks Eestis püsivalt elava Eesti kodanikust abikaasa või alalise elamisloa alusel ja vähemalt viis aastat Eestis elanud välismaalasest abikaasa juurde, kui abikaasade vahel on olemas tihe majanduslik side ja psühholoogiline sõltuvus, perekond on püsiv ja abielu ei ole fiktiivne ning elamisloa taotlus on põhjendatud.
(2) Kui välismaalane taotleb elama asumist Eestis elava abikaasa juurde, peab tema abikaasa omama püsivat legaalset sissetulekut, mis tagab perekonna ülalpidamise Eestis, või peab abikaasade ühine püsiv legaalne sissetulek tagama perekonna ülalpidamise Eestis, perekonnal peab olema registreeritud elukoht ja tegelik eluruum Eestis ning välismaalasel peab olema kindlustusleping, mis tagaks tema haigusest või vigastusest tingitud ravikulude tasumise, taotletava elamisloa kehtivusajal.
(4) Elamisloa andmisest elama asumiseks Eestis seaduslikult elava abikaasa juurde keeldutakse, kui Eestis elav abikaasa või elamisluba taotlenud välismaalane ei vasta seaduses sätestatud tingimustele või ei ole täidetud muu elamisloa andmise tingimus või elamisloa taotlus ei ole põhjendatud.
(10) Välismaalasele, kes on saanud elamisloa elama asumiseks abikaasa juurde, võib anda § 12 3. lõikes nimetatud tingimustel alalise elamisloa, kui abielu on kestnud vähemalt viis aastat.
(11) Abikaasa juurde elama asumiseks antud tähtajaline elamisluba tunnistatakse kehtetuks samaaegselt selle abikaasa elamisloa kehtetuks tunnistamisega, kelle juurde elama asumiseks elamisluba anti.»;
7) paragrahv 123 muudetakse ja sõnastatakse järgmiselt:
« § 123. Elamisloa andmine elama asumiseks Eestis elava lähedase sugulase juurde
(1) Välismaalasele võib anda tähtajalise elamisloa elama asumiseks Eesti kodanikust või alalise elamisloa alusel ja vähemalt viis aastat Eestis elanud välismaalasest lähedase sugulase juurde järgmistel juhtudel:
2) täisealise lapse elama asumiseks Eestis püsivalt elava vanema juurde, kui laps ei ole tervisliku seisundi või puude tõttu suuteline iseseisvalt toime tulema;
(2) Elamisloa andmisel 1. lõike punktis 1 nimetatud juhul arvestatakse eelkõige alaealise lapse õiguste ja huvidega. Elamisluba ei anta, kui lapse Eestisse elama asumine kahjustab tema õigusi ja huve ning tema õiguslik, majanduslik või sotsiaalne seisund võib Eestisse elama asumisel halveneda.
(4) 1. lõike punktides 2–4 nimetatud välismaalasel peab olema taotletava elamisloa kehtivusajal kindlustusleping, mis tagaks tema haigusest või vigastusest tingitud ravikulude tasumise.
(5) Elamisloa andmisest elama asumiseks Eestis elava lähedase sugulase juurde keeldutakse, kui Eestis elav lähedane sugulane või elamisluba taotlenud välismaalane ei vasta seaduses sätestatud tingimustele või ei ole täidetud muu elamisloa andmise tingimus.
3) lähedane sugulane, kelle juurde elama asumiseks elamisluba anti, ei taga mõjuva põhjuseta 1. lõike punktides 2–4 nimetatud välismaalase ülalpidamist Eestis või 3. lõikes nimetatud tingimus ei ole täidetud.
(8) Välismaalasele, kes on saanud elamisloa elama asumiseks lähedase sugulase juurde, võib anda § 12 3. lõikes nimetatud tingimustel alalise elamisloa, kui ta on elanud Eestis elamisloa alusel vähemalt viis aastat, kui seadus ei sätesta teisiti.
(10) 1. lõike punktis 1 nimetatud välismaalase suhtes ei kohaldata 6. lõikes sätestatut pärast tema täisealiseks saamist.»;
8) seadust täiendatakse §-ga 151 järgmises sõnastuses:
« § 151. Kontrolli teostamine
(1) Välismaalasel on kohustus tõendada elamisloa ja tööloa andmise ja pikendamise aluseks olevaid asjaolusid.
(2) Välismaalasel, välismaalase perekonnaliikmel ning muul asjassepuutuval isikul on kohustus anda Vabariigi Valitsuse volitatud valitsusasutuse nõudmisel kirjalikke ja suulisi seletusi 1. lõikes nimetatud asjaolude kohta.
(3) Vabariigi Valitsuse volitatud valitsusasutusel on õigus elamisloa andmise või pikendamise aluseks olevate asjaolude kontrollimiseks küsitleda 2. lõikes nimetatud isikuid ning siseneda isiku loal tema eluruumi.»
§ 2. Enne käesoleva seaduse jõustumist esitatud elamis- ja tööloa taotlused ning nende pikendamise taotlused vaadatakse läbi elamis- või tööloa taotluse või selle pikendamise taotluse esitamise ajal kehtinud sätete kohaselt.
§ 3. Seadus jõustub 2002. aasta 1. oktoobril.